Партиялық емес байқау орталығы президент сайлауының барлық кезеңін бақылайды
"Партиялық емес байқау орталығы президент сайлауының барлық кезеңін бақылайды" | "https://abai.kz/post/159391"
TITLE: Партиялық емес байқау орталығы президент сайлауының барлық кезеңін бақылайды
URL: https://abai.kz/post/159391
META: "Партиялық емес байқау орталығы президент сайлауының барлық кезеңін бақылайды" | "https://abai.kz/post/159391"
DATE: 27.10.2022
AUTHOR(s): Abai.kz
TOTAL WORDS: 144
TEXT: Партиялық емес байқау орталығы 20 қарашада өтетін президент сайлауында барлық сайлау учаскесіне байқаушыларын жібермек. Бұл туралы аталған орталықтың төрағасы Төлеген Күнәділов айтты. «Өңірлерде республикалық деңгейде ахуал штабтарын құрдық. Ол жерде барлық байқаушылар пулын оқыту іс-шарасы жүргізіліп жатыр. Қазіргі таңда 80-нен астам онлайн және офлайн форматта оқыту жүргізілді. Сайлау науқанының күрделі екенін жақсы білеміз. Сондықтан осы науқанда тәжірибелі, байқаушы ретіндегі құқықтары мен міндеттерін түсінетін адамдарға арқа сүйейміз. Бұл сайлауды шынайы бағалауға мүмкіндік береді. 20 қараша күні еліміздегі барлық сайлау учаскесіне байқаушыларымызды жіберуге ниетті болып отырмыз», - деді ол елордада ұйымдастырыған брифинг барысында. Оның атап өтуінше, өткен аптада орталық президенттікке кандидаттардың штаб жетекшілерімен кездесу ұйымдастырған. Онда үгіт-насихат жұмыстары кезінде қоғамдық мониторинг жүргізу, сайлау күні барлық учаскеде сайлау үрдістерін бақылау мәселелері бойынша пікір алмасу болған. Сондай-ақ орталық төрағасы президенттік сайлауды байқауға келетін ТМД, ЕҚЫҰ және басқа да халықаралық ұйымдардың миссия өкілдерімен кездесулер жоспарланғанын да атап өтті. Abai.kz
